《挽樊君修》
宋代·陈著

忆昨会山中，危时苦话同。
老枝期共雪，乔木虑摧风。
弟有文铭竁，儿能礼送终。
九京无可憾，后死愧衰翁。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。